CELEX: 32008R1292
Language: sk
Date: 2008-12-18 00:00:00
Title: Nariadenie Komisie (ES) č. 1292/2008 z  18. decembra 2008 o povolení Bacillus amyloliquefaciens CECT 5940 (Ecobiol a Ecobiol plus) ako kŕmnej doplnkovej látky (Text s významom pre EHP)

19.12.2008   
            
            
               SK
            
            
               Úradný vestník Európskej únie
            
            
               L 340/36
            
         
      NARIADENIE KOMISIE (ES) č. 1292/2008
   z 18. decembra 2008
   o povolení Bacillus amyloliquefaciens CECT 5940 (Ecobiol a Ecobiol plus) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povolenie doplnkových látok určených na používanie vo výžive zvierat, ako aj podmienky a postupy udeľovania takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.
            
         
               (3)
            
            
               Žiadosť sa týka povolenia prípravku z mikroorganizmu Bacillus amyloliquefaciens CECT 5940 (Ecobiol a Ecobiol plus) ako kŕmnej doplnkovej látky pre kurčatá na výkrm, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Zo stanoviska Európskeho úradu pre bezpečnosť potravín (ďalej len „úrad“) zo 16. júla 2008 (2) vyplýva, že na základe údajov poskytnutých výrobcom nemá Bacillus amyloliquefaciens CECT 5940 (Ecobiol a Ecobiol plus) nepriaznivé účinky na zdravie zvierat, zdravie ľudí ani na životné prostredie a že je účinný pri stabilizácii črevnej flóry. Úrad ďalej dospel k záveru, že Bacillus amyloliquefaciens CECT 5940 (Ecobiol a Ecobiol plus) nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa uvedeného stanoviska použitie prípravku nemá nepriaznivé účinky na kurčatá na výkrm. Úrad sa domnieva, že osobitné požiadavky na monitorovanie po uvedení prípravku na trh nie sú potrebné. Úrad tiež potvrdil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok ustanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Vedecké stanovisko Skupiny pre doplnkové látky a výrobky alebo látky používané v krmivách pre zvieratá (FEEDAP) k bezpečnosti a účinnosti prípravku Ecobiol® (Bacillus amyloliquefaciens), ako kŕmnej doplnkovej látky pre kurčatá na výkrm, vydané na žiadosť Európskej komisie, Vestník EFSA (2008) 773, s. 1 – 13.
   
      PRÍLOHA
      
         
                     Identifikačné číslo doplnkovej látky
                  
                  
                     Názov držiteľa povolenia
                  
                  
                     Doplnková látka
                     (obchodný názov)
                  
                  
                     Zloženie, chemický vzorec, opis, analytická metóda
                  
                  
                     Druh alebo kategória zvierat
                  
                  
                     Maximálny vek
                  
                  
                     Minimálny obsah
                  
                  
                     Maximálny obsah
                  
                  
                     Iné ustanovenia
                  
                  
                     Koniec obdobia platnosti povolenia
                  
               
                     CFU/kg kompletného krmiva s 12 % vlhkosťou
                  
               
                     Kategória zootechnických doplnkových látok. Funkčná skupina: stabilizátory črevnej mikroflóry
                  
               
                     „4b1822
                  
                  
                     NOREL SA
                  
                  
                     
                        Bacillus amyloliquefaciens CECT 5940 (Ecobiol a Ecobiol plus)
                  
                  
                     Zloženie doplnkovej látky:
                     Ecobiol:
                     Prípravok z mikroorganizmu Bacillus amyloliquefaciens CECT 5940 s minimálnou koncentráciou 1 × 109 CFU/g
                     Ecobiol plus:
                     Prípravok z mikroorganizmu Bacillus amyloliquefaciens CECT 5940 s minimálnou koncentráciou 1 × 1010 CFU/g
                     Charakteristika účinnej látky:
                     Spóry mikroorganizmu Bacillus amyloliquefaciens CECT 5940
                     Analytická metóda (1):
                     Meranie: metódou platňového nanášania na tryptón-sójový agar po tepelnom spracovaní.
                     Identifikácia: gelovou elektroforézou s pulzným poľom (PFGE).
                  
                  
                     Kurčatá na výkrm
                  
                  
                     —
                  
                  
                     1 × 109
                     
                  
                  
                     1 × 109
                     
                  
                  
                     
                                 1.
                              
                              
                                 V návode na použitie doplnkovej látky a premixu je potrebné uviesť teplotu pri skladovaní, dobu použiteľnosti a stabilitu pri granulovaní.
                              
                           
                                 2.
                              
                              
                                 Na účely bezpečnosti: pri miešaní sa odporúča použiť ochranné masky.
                              
                           
                                 3.
                              
                              
                                 Používanie súčasne s kokcidiostatikami nie je povolené.
                              
                           
                  
                     8.1.2019
                  
               
      
         (1)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives“